wickkiey/tamil-wikipedia-markdown huggingface dataset:
# ரேடியம் அயோடைடு



**ரேடியம் அயோடைடு** (*Radium iodide*) என்பது RaI<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியமும், அயோடின் ஆகிய தனிமங்கள் சேர்ந்து இச்சேர்மம் உருவாகிறது.  

## தயாரிப்பு
ரேடியம் உலோகமும் ஐதரயோடிக் அமிலமும் சேர்ந்து வினைபுரிந்தால் ரேடியம் அயோடைடு உருவாகிறது:  

::  

- ரேடியமும் அயோடினும் வினைபுரிந்தாலும் ரேடியம் அயோடைடு உருவாகும்:

::  

## இயற்பியல் பண்புகள்
ரேடியம் அயோடைடு நேர்சாய்சதுரப் படிகத்திட்டத்தில் படிகங்களாக உருவாகிறது. இதனுடைய கதிரியக்கப் பண்பின் காரணமாக சிதைந்து ஊதா நிறமாக மாறுகிறது.
# ரேடியம் அசைடு



**ரேடியம் அசைடு** (*Radium azide*) என்பது Ra(N<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியம், நைட்ரசன் ஆகிய தனிமங்கள் சேர்ந்து இச்சேர்மம் உருவாகிறது.  

## தயாரிப்பு
ரேடியம் கார்பனேட்டை நீரிய ஐதரசோயிக் அமிலத்தில் கரைத்து அதன் விளைவாக வரும் கரைசலை ஆவியாக்குவதன் மூலம் ரேடியம் அசைடு தயாரிக்கலாம்.  

## இயற்பியல் பண்புகள்
ரேடியம் அசைடு வெண்மையான படிகத் திண்மமாக உருவாகிறது.  

## வேதியியல் பண்புகள்
180 முதல் 250 பாகை செல்சியசு வெப்பநிலைக்கு சூடுபடுத்தினால் ரேடியம் அசைடு சிதைவடைகிறது.:  

::
# ரேடியம் நைட்ரேட்டு


| Name =  
| IUPACName =  
| PIN =  
| SystematicName =  
| OtherNames =  
| data page pagename =  

| ImageFile =  
| ImageSize =  
| ImageAlt =  
| ImageName =  
| ImageCaption =  

| Section1 =  
| Section2 =  
## தயாரிப்பு
ரேடியம் கார்பனேட்டு அல்லது ரேடியம் சல்பேட்டுடன் நைட்ரிக் அமிலத்தைச் சேர்த்து வினைபுரியச் செய்தால் ரேடியம் நைட்ரேட்டு உருவாகும்.:  
:RaCO<sub>3</sub> + HNO<sub>3</sub> → Ra(NO<sub>3</sub>)<sub>2</sub> + CO<sub>2</sub> + H<sub>2</sub>O
# ரேடியம் அயோடேட்டு



**ரேடியம் அயோடேட்டு** (*Radium iodate*) என்பது Ra(IO<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரேடியமும், அயோடின் ஆகிய தனிமங்கள் சேர்ந்து இச்சேர்மம் உருவாகிறது.  

## இயற்பியல் பண்புகள்
நிறமற்ற படிகங்களாக ரேடியம் அயோடேட்டு உருவாகிறது. ரேடியம் அயோடேட்டு தண்ணீரில் மிகச் சிறிதளவே கரையும்.
# அம்பா பிரசாத்து



**அம்பா பிரசாத்து** (*Amba Prasad (politician*)) இந்தியாவைச் சேர்ந்த ஓர் அரசியல்வாதியாவார். சார்கண்ட்டு மாநிலத்தைச் சேர்ந்த இவர் இந்திய தேசிய காங்கிரசு கட்சியின் உறுப்பினராகச் செயல்பட்டார். 2019 ஆம் ஆண்டு நடைபெற்ற சட்டமன்றத் தேர்தலில் பர்ககானில் போட்டியிட்டு சார்க்கண்ட்டு சட்டமன்ற உறுப்பினராகத் தேர்ந்தெடுக்கப்பட்டார். 2019 ஆம் ஆண்டு ஜார்க்கண்ட் சட்டமன்றத்தில் இவர் இளைய சட்டமன்ற உறுப்பினராகவும் இருந்தார்.  

## ஆரம்ப கால வாழ்க்கை
அம்பா பிரசாத்து பார்ககாவுன் தொகுதியின் முன்னாள் சட்டமன்ற உறுப்பினர் யோகேந்திர சாவோவின் மகளாவார். இவரது தாயார் நிமலா தேவியும் பர்ககாவுன் தொகுதி சட்டமன்ற உறுப்பினர் ஆக இருந்தார். அம்பா பிரசாத்து 2007 ஆம் ஆண்டில் அசாரிபாக்கிலுள்ள கார்மல் பெண்கள் பள்ளியில் தொடக்கக் கல்வியும் 2009 ஆம் ஆண்டில் அசாரிபாக்கில் உள்ள டி.ஏ.வி பொதுப் பள்ளியில் இடைநிலைப் படிப்பையும் முடித்தார். 2014 ஆம் ஆண்டில் சேவியர் சமூக சேவை நிறுவனத்தில் மேலாண்மை பாடத்தில் முதுநிலை பட்டயம் படித்து தேர்ச்சி பெற்றார். மேலும் இவர் 2017 ஆம் ஆண்டில் அசாரிபாக்கு வினோபா பாபே பல்கலைக்கழகத்தில் இளநிலை சட்டம் முடித்தார்
# வார்ப்புரு:Infobox weather event

<includeonly><templatestyles src="Template:Infobox weather event/styles.css"/><table><caption>}</caption>  
|suppressplaceholder=yes}}<div>}</div></td>  
<td>|suppressplaceholder=yes}}<div>}</div>  
| |sizedefault=upright=}|alt=}}|suppressplaceholder=yes}}<div>}</div>  
}}</td>  
</tr>  
</table>  
}}|suppressplaceholder=yes}}  
| |suppressplaceholder=yes}}  
}}  
}}  
}}  
| caption =  
}}  
}}  
}}  

| label1 = அமைவிடம்  
| data1 = }}  
| label2 = ஆள்கூறுகள்  
| data2 = }  
| label3 = காரணம்  
| data3 = }  
}}}}}}}}}}  
}}}}</includeonly><noinclude></noinclude>
# வார்ப்புரு:Infobox weather event/Storm



| interval = }  
| post-interval = }}  
| agency = }  
| scale = }  

| live = }}  
| winds = }  
| winds-prefix = }  
| winds-suffix = }  
| gusts = }  
| gusts-prefix = }  
| gusts-suffix = }  
| beaufort-scale = }}  
| pressure = }  
| pressure-prefix = }  
| pressure-suffix = }  
| lowest-temperature = }}  
| temperature-prefix = }  
| temperature-suffix = }  

| largest-hail = }}  
| largest-hail-suffix = }  
| maximum-rain = }}  
| maximum-rain-suffix = }  
| maximum-snow = }}  
| maximum-snow-suffix = }  
}}<noinclude></noinclude>
# வார்ப்புரு:Infobox weather event/meteorology


| | data1 | header1 }} =  
}}  

| data2 =  
}}  
}}  

| label3 = | நீடித்த&nbsp;காற்று | அதிகளவு&nbsp;காற்று }}  
| data3 =  

| label4 = | புயல்கள் | அதிகளவு&nbsp;புயல்கள் }}  
| data4 =  

| label5 = <span>போஃபார்ட்டு காற்றுவீச்சு அளவீடு</span>  
| data5 = }}  

| label6 = | அழுத்தம் | குறைந்த&nbsp;அழுத்தம் }}  
| data6 =  

| label7 = | வெப்பநிலை | குறைந்த&nbsp;வெப்பநிலை }}  
| data7 =  
| | 1  
| <span>}|-|&#8722;}}&nbsp; (}|||disp=number|sigfig=4}}&nbsp;)</span>  
| }}  
}}}  
}}  

| label8 = மிகப்பெரிய&nbsp;ஆலங்கட்டி மழை  
| data8 =  
| | 1  
| <span>||abbr=on}}</span>  
| }}  
}}}  
}}  

| label9 = அதிகளவு&nbsp;மழை  
| data9 =  
| | 1  
| <span>||sigfig=4|abbr=on}}</span>  
| }}  
}}}  
}}  

| label10 = அதிகபட்ச&nbsp;பனிப்பொழிவு அல்லது பனித்திரட்சி  
| data10 =  
| | 1  
| <span>||sigfig=4|abbr=on}}</span>  
| }}  
}}}  
}}  
}}<noinclude></noinclude>
# வார்ப்புரு:Infobox weather event/Effects


| label4 = காயப்பட்டோர்  
| data4 = }  
| label5 = காணாமல்போனோர்  
| data5 = }  
| label6 = சேதம்  
| data6 = }}  
| | 1  
| }  
| USD  
| $}}  
| (}} USD)  
}}  
| code = }}}  
| linked = }}  
| passthrough = yes  
}} }}  
| (US$|}}}}  
}}}}}}}}  
| in }}  
}})  
}}  
}}  
| }}  
}}  
}}}}  
| label7 = பொருளாதார இழப்புகள்  
| data7 = }}  
| | 1  
| }}}  
| USD  
| $}}  
| (}} USD)  
}}  
| code = }}}}}  
| linked = }}}}  
| passthrough = yes  
}} }}}}  
| (US$  
| year = }}  
}}|}}}}  
}}}}}}}}  
| in }}  
}})  
}}  
}}  
| }}  
}}  
}}}}  
| label8 = பாதிக்கப்பட்ட பகுதிகள்  
| data8 = }}  
| label9 = மின் தடை  
| data9 = }  
| label10 = அழிந்த வீடுகள்  
| data10 = }  

| rowstyle11 = | || line-height: 0.8em; }} }}  
| data11 = }}  
| IBTrACS || }} / }}  
| IBTrACS || }}  
}}}}  
}}  

}}<noinclude></noinclude>
# வார்ப்புரு:Infobox weather event/Footer

}  
| }  
| <hr/>பகுதி: }}}  
| <hr/>பகுதி: **}}**  
}}  
}}  
}}  
| data2 =  
| data3 = }  
| rowstyle4 = font-size: 100%; background-color: #ddd;  
| data4 = }}  
| **See more detailed information**  
}}  
}}  
<includeonly></table></includeonly><noinclude></noinclude>
# வார்ப்புரு:Infobox weather event/History

''  
}}  
}}  
| label3 = கால அளவு  
| data3 = }  
| label4 = நாள்  
| data4 = }  

| label5 = தோற்றம்  
| data5 = }  

| label6 = மறுபெயரிடல்  
| data6 = }  

| label7 = Crossed over  
| data7 = }}  

| label8 = Exited land  
| data8 = }}  

| label9 = துணைவெப்பமண்டல  
| data9 = }  

| label10 = Remnant low  
| data10 = }}}  

| label11 = Post-tropical  
| data11 = }  

| label12 =  
| data12 = }  

| label13 = கலைவு  
| data13 = }  
}}<noinclude></noinclude>
# Module:Storm categories/colors

local p = {}  
local cats = require("Module:Storm categories/categories").cats  

-- Ambiguous color names. This is because the old {[storm colour}} itself is  
-- extremely ambiguous. This is also used to override the output of some codes.  
local colors = {  
-- Basin colors  
["5"] = cats["cat5"].color,  
["4"] = cats["cat4"].color,  
["3"] = cats["cat3"].color,  
["2"] = cats["cat2"].color,  
["1"] = cats["cat1"].color,  
-- Depression  
["d"] = "1591de",  
-- FMS scale  
["a5"] = cats["aus5"].color,  
["a4"] = cats["aus4"].color,  
["a3"] = cats["aus3"].color,  
["a2"] = cats["aus2"].color,  
["a1"] = cats["aus1"].color  
}  

p.colors = colors  
return p
# Module:Storm categories/icons

local p = {}  
local cats = require("Module:Storm categories/categories").cats  

-- Icon overrides for old that don't have a  
-- viable category.  
local icons = {  
-- Ambiguious 5-tier scale  
["1"] = cats["cat1"].icon,  
["2"] = cats["cat2"].icon,  
["3"] = cats["cat3"].icon,  
["4"] = cats["cat4"].icon,  
["5"] = cats["cat5"].icon,  
-- FMS scale  
["a5"] = cats["aus5"].icon,  
["a4"] = cats["aus4"].icon,  
["a3"] = cats["aus3"].icon,  
["a2"] = cats["aus2"].icon,  
["a1"] = cats["aus1"].icon,  
-- Misc  
["extratropical2"] = "",  
["typhoon"] = "",  
["vstyphoon"] = "",  
["vityphoon"] = "",  
["swiosts"] = "",  
["swiotc"] = ""  
}  

icons["et2"] = icons["extratropical2"]  
icons["ex2"] = icons["extratropical2"]  
icons["ty"] = icons["typhoon"]  
icons["stss"] = icons["swiosts"]  
icons["tc"] = icons["swiotc"]  

p.icons = icons  
return p
# தானியேல் புயல்


**தானியேல் புயல்** (*Storm Daniel*) அல்லது **சூறாவளி தானியேல்** (*Cyclone Daniel*) என்பது இதுவரை பதிவுசெய்யப்பட்ட மிக மோசமானதும், அதிக சேதத்தை உண்டுபண்ணியதுமான ஒரு நடுநிலக் கடல் வெப்பமண்டலச் சூறாவளியும், 2023 இன் இன்றுவரை மிக மோசமான வானிலை நிகழ்வுமாகும். 2023 செப்டம்பர் 4 இல் குறைந்த காற்றழுத்தத் தாழ்வு மண்டலமாக உருவான இப்புயல், கிரேக்கம், பல்காரியா, துருக்கி ஆகிய நாடுகளை விரிவான வெள்ளத்துடன் பாதித்தது. புயல் பின்னர் ஒரு நடுநிலக் கடல் தாழ்வாக ஒழுங்கமைக்கப்பட்டு *தானியேல் புயல்* எனப் பெயரிடப்பட்டது. இது விரைவில் அரை வெப்பமண்டலப் பண்புகளைப் பெற்று லிபியாவின் கடற்கரையை நோக்கி நகர்ந்து, அங்கு அது பேரழிவுகரமான வெள்ளப்பெருக்கை ஏற்படுத்தியது. புயல் ஒரு ஒமேகா தொகுதியின் விளைவாக உயர் அழுத்த மண்டலமாக உருவான இப்புயல், இரண்டு குறைந்த அழுத்த மண்டலங்களுக்கு இடையில் மாறி, கிரேக்க எழுத்தான Ω வடிவமான ஐசோபார்களாயின.  

கிரேக்கத்தில், அதன் பதிவு செய்யப்பட்ட வரலாற்றில் மிக மோசமான புயலாகக் கருதப்பட்டது, கடுமையான மழை வெள்ளத்திற்கு இது வழிவகுத்தது, 2 பில்லியன் யூரோக்களுக்கு மேல் சேதத்தை ஏற்படுத்தியது. லிபியா மிகக் கடுமையாகப் பாதிக்கப்பட்டது, மழை பெய்வதால் டெர்னா நகருக்கு அருகில் இருந்த இரண்டு அணைகளும் இடிந்து விழுந்தன. இது 10,000 இற்கும் அதிகமானோரின் இறப்புகளுக்கு வழிவகுத்தது, 10,000 முதல் 100,000 பேர் வரை காணாமல் போயினர், இருப்பினும் சரியான புள்ளிவிவரங்கள் ஆதாரத்தின் அடிப்படையில் வேறுபடுகின்றன. இத்தகைய பேரழிவுகளுக்கு லிபியாவின் பெரும் பாதிப்பு அதன் 2014-2020 உள்நாட்டுப் போரில் குற்றம் சாட்டப்பட்டது, இப்போரினால் லிபியாவின் முக்கியமான உள்கட்டமைப்பு சேதப்படுத்தப்பட்டு, புயலுக்கு முன் மோசமான நிலையில் இருந்தது. இதைத் தொடர்ந்து, நடுநிலக் கடலில் உள்ள பல நாடுகள் பாதிக்கப்பட்ட நாடுகளுக்கு உதவி வழங்குவதாக உறுதியளித்தன.  

## தாக்கம்
**தானியேல் புயலினால்**

| நாடு | இறப்புகள் |  |
| --- | --- | --- |
| கிரேக்கம் | 16 |  |
| துருக்கி | 7 |  |
| பல்காரியா | 4 |  |
| லிபியா | 11,470 (தெர்னா நகரில் மட்டும் 11,300) | } |
# கருங்கழுத்து தையல்சிட்டு



**கருங்கழுத்து தையல்சிட்டு** (*Dark-necked tailorbird*)(*ஆர்த்தோமசு அட்ரோகுலரிசு*) பாடும் பறவை சிற்றினம் ஆகும். முன்பு இது " பழைய உலக கதிர்க்குருவி" கூட்டமைப்பில் வைக்கப்பட்டது. இப்போது இது *சிசுடிகோலிடே* குடும்பத்தில் வைக்கப்பட்டுள்ளது.  

இது வங்காளதேசம், வடகிழக்கு இந்தியா மற்றும் தென்கிழக்கு ஆசியாவில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.
# செவ்வால் தையல்சிட்டு



**செவ்வால் தையல்சிட்டு** (*rufous-tailed tailorbird*)(*ஆர்த்தோமசு செரிசெசு*) என்பது "பழைய உலக தையல்சிட்டு" கூட்டமைப்பில் முன்பு வைக்கப்பட்ட ஒரு பறவை சிற்றினம் ஆகும். ஆனால் இப்போது அது *சிசிடிகோலிடே* குடும்பத்தில் வைக்கப்பட்டுள்ளது. புரூணை, இந்தோனேசியா, மலேசியா, மியான்மர், பிலிப்பீன்சு, சிங்கப்பூர், தாய்லாந்து ஆகிய நாடுகளில் காணப்படுகிறது . இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநிலக் காடுகள் ஆகும்.
# பிலிப்பீன்சு தையல்சிட்டு



**பிலிப்பீன்சு தையல்சிட்டு** (*Philippine tailorbird*)(*ஆர்த்தோமசு காசுடானிசெப்சு*) என்பது ஒரு பறவை சிற்றினம் ஆகும். இது முன்பு "பழைய உலக கதிக்குருவி" கூட்டமைப்பில் வைக்கப்பட்டது. ஆனால் இப்போது *சிசுடிகோலிடே* குடும்பத்தில் வைக்கப்பட்டுள்ளது. இதன் தாயகம் மேற்கு பிலிப்பீன்சு ஆகும்.  

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநிலக் காடுகள் ஆகும்.
# தெற்கத்திய கருஞ்சிவப்பு மரங்கொத்தி


**தெற்கத்திய கருஞ்சிவப்பு மரங்கொத்தி** (southern Rufous woodpecker, அறிவியல் பெயர்: *Micropternus brachyurus jerdonii*) என்பது கருஞ்சிவப்பு மரங்கொத்தியின் துணையினம் ஆகும். இது தென்னிந்தியாவில் காணப்படுகிறது.  

## விளக்கம்
மைனா அளவுள்ள தெற்கத்திய கருஞ்சிவப்பு மரங்கொத்தி சுமார் 25 செ. மீ. நீளம் இருக்கிறது. இதன் மேல் அலகு கறுப்பாகவும், கீழ் அலகு வெள்ளையாகவும் இருக்கும். விழிப்படலம் பழுப்புத் தோய்ந்த சிவப்பாகவும், கால்கள் நீலந்த் தோய்ந்த பச்சை நிறத்திலும் இருக்கும். உடலின் மேற்பகுதி கருஞ்சிவப்பாகக் கறுப்புக் குறுக்குக் கோடுகளுடன் காணப்படும். கழுத்தின் தூவிகள் செதில் போன்ற தோற்றம் தரும். மார்பும் வயிறும் கருஞ்சிவப்பாக குறுக்குக் கோடுகள் இன்றி காணப்படும். ஆண் பறவைக்கு கண்களுக்குக் கீழே பிறை வடிவமாக ஆழ்ந்த சிவப்பு நிறத் தூவிகள் வளர்ந்திருக்கும். மரங்களில் கூடுகட்டி வாழும் இந்த எறும்புகளை சற்று நேரம் கொத்திக் கலைத்த பின்னர் வேறு ஒரு கிளையில் சென்று அமர்ந்து இறக்கைளில் ஒட்டிக்கொண்டுள்ள எறும்புகளைப் பிடித்து உண்ணும். இதன் தலை, வயிறு, வால் முனை ஆகியவற்றில் ஒருவகை நாற்றம் கொண்ட பசையுள்ளது. அதில் எறும்புகள் ஒட்டிக் கொள்ளும். அவற்றை இது பிடித்து உண்ணும். ஒன்றின் வயிற்றில் 2600 எறும்புகள் இருந்தததாக எண்ணியுள்ளனர். சிலசமயங்களில் பழங்களையும் உண்ணும்.  
மூங்கில்களையும் அடிமரங்களையும் அலகால் விடாது தட்டி அதிர்வொலியை உண்டாக்கும்.  

இவை பெப்ரவரி முதல்ஏப்ரல் வரை இனப்பெருக்கத்தில் ஈடுபடும். எறும்புகள் கூடுகட்டி வாழும் மரங்களில் அவை கூடுகட்டியுள்ள இடத்திலேயே குடைந்து பொந்து செய்து இரண்டு அல்லது மூன்று வெள்ளை முட்டை இடும். சிலசயமங்களில் மரங்களில் பிற மரங்கொத்திகளைப் போல பொந்து குடைவதும் உண்டு.
# பாபு மணி



**பாபு மணி** (*Babu Mani*)(c. 1963 - 19 நவம்பர் 2022) என்பவர் இந்தியக் கால்பந்து வீரர் ஆவார். இவர் 1984 ஆசியக் கால்பந்து கூட்டமைப்பின் ஆசியக் கோப்பையில் முன்கள வீரராக இந்தியாவுக்காக விளையாடினார். இவர் மோகன் பாகனுக்காகவும் விளையாடினார். சையது நயீமுதீனின் பயிற்சியின் கீழ் கிழக்கு வங்காளத்திற்காகவும் விளையாடினார்.  

மணி 1984 நேரு கோப்பையில் அர்ஜென்டினாவுக்கு எதிராகச் பன்னாட்டு அரங்கில் அறிமுகமானார். 1984ஆம் ஆண்டு ஆசிய கால்பந்து கூட்டமைப்பின் ஆசியக் கோப்பைக்குத் தகுதிபெற்றுப் பங்கேற்ற அணியில் ஒருவராக இருந்தார்.  

**வங்காளம்**  

- சந்தோஷ் கோப்பை: 1986–87, 1988–89

**முகமதிய விளையாட்டு**  

- கூட்டமைப்புக் கோப்பை: 1983–84

**மோகன் பாகன்**  

- கல்கத்தா கால்பந்து சுழல் போட்டி: 1984, 1986, 1992
- இந்தியக் கால்பந்து சங்கக் கேடயம்: 1987
- டியூரான்டு கோப்பை : 1984, 1985, 1986
- ரோவர்சு கோப்பை : 1985, 1992
- கூட்டமைப்புக் கோப்பை : 1986–87, 1987–88, 1992, 1993

**கிழக்கு வங்காளம்**  

- கல்கத்தா கால்பந்து சுற்றுப் போட்டி: 1991
- இந்தியக் கால்பந்து சங்கக் கேடயம் : 1990, 1991
- டியூரான்டு கோப்பை: 1990, 1991
- ரோவர்சு கோப்பை : 1990
# அடெல்பர்ட் நோங்ரம்


**அடெல்பெர்ட் நோங்ரம்** (Adelbert Nongrum) இந்தியாவைச் சேர்ந்த ஓர் அரசியல்வாதியாவார். வடக்கு சில்லாங்கு தொகுதியை மக்கள் கட்சியின் குரல் என்ற கட்சியின் உறுப்பினராகப் பிரதிநிதித்துவப்படுத்துகிறார். முன்பு வடகிழக்கு இந்தியாவின் மேகாலயாவில் உள்ள அரசியல் கட்சியான குன் இனிவுட்ரெப் தேசிய விழிப்புணர்வு இயக்கத்தின் தலைவராக பணியாற்றினார். வடக்கு சில்லாங்கு தொகுதியைப் பிரதிநிதித்துவப்படுத்தும் இவர், 2018 ஆம் ஆண்டு தேர்தலைத் தொடர்ந்து மேகாலயா சட்டப் பேரவையில் கட்சியின் ஒரே பிரதிநிதியாக இருந்தார்.  

2022 ஆம் ஆண்டில் நோங்ரம் மக்கள் குரல் கட்சியில் சேர விருப்பம் தெரிவித்தார். மேலும் 2023 ஆம் ஆண்டு அக்டோபரில் மேகாலயா சட்டமன்றத் தேர்தலில் கட்சிக்காக போட்டியிடத் திட்டமிட்டுள்ளதாகக் கூறினார். 2023 ஆம் ஆண்டு சனவரி மாதம்12 ஆம் தேதியன்று நோங்ரம் சட்டமன்றத்தில் இருந்து பதவி விலகினார். 2023 ஆம் ஆண்டு நடைபெற்ற தேர்தலில் மக்கள் குரல் கட்சியின் வேட்பாளராக போட்டியிடுவதற்கான தனது விருப்பத்தை மீண்டும் கூறினார்.
# புள்ளித்தொண்டை மரங்கொத்தி



**புள்ளித்தொண்டை மரங்கொத்தி** (*Spot-throated flameback*)(***தைனோபியம் எவெரெட்டி***) என்பது பிசிடே குடும்பத்தில் உள்ள பறவை சிற்றினமாகும். இது பலாபாக், புசுவாங்கா மற்றும் கலாமியன் மற்றும் பலவான் தீவுகளில் பலவான் மாகாணத்தில் மட்டுமே காணப்படுகிறது. இது பிலிப்பீன்சில் மட்டுமே காணப்படும் அகணிய உயிரி ஆகும். இது சில நேரங்களில் மேற்கத்திய பொன்முதுகு மரங்கொத்தியின் துணையினமாகக் கருதப்படுகிறது. இது முதன்மை, இரண்டாம் நிலை காடுகள் மற்றும் தோட்டங்கள் உட்பட ஈரமான தாழ் நிலக் காடுகளில் காணப்படுகிறது. இது வாழ்விட இழப்பால் அச்சுறுத்தப்படுகிறது.  

## விளக்கம்

ஈபேர்டு இந்தப் பறவையை "பலவான் மற்றும் அண்டை தீவுகளில் உள்ள மரங்கள் நிறைந்த வாழ்விடங்களின் காணப்படும் ஒரு பெரிய மரங்கொத்தி எனவும், இதன் அடிப்பகுதி வெண்மை நிறத்தில் கருப்பு வரிகளுடனும், மேற்பகுதி தங்க-ஆலிவ் நிறத்திலும், பின்புறத்தில் பரவலான சிவப்பு நிற குறியுடன் மெல்லிய புள்ளிகள் கொண்டும், வெளிர் நுரை நிற தொண்டையுடன், கோண முகடு கொண்டும், பெண்களில் இது சிவப்பு முனையுடன் கருப்பு நிறமாகவும், ஆண்களில் முற்றிலும் சிவப்பு நிறமாகவும் இருக்கும்” எனத் தெரிவிக்கின்றது. மேலும் இந்த மரங்கொத்தி சிறிய சிவப்பு மீசையையும் கொண்டுள்ளது.  

## வாழ்விடம்
தென்னந்தோப்புகள் உட்படக் காடுகளிலும் திறந்த வனப்பகுதிகளிலும் புள்ளித்தொண்டை மரங்கொத்தி காணப்படுகிறது. இது மனிதனால் மாற்றப்பட்ட வாழ்விடத்திலும் வாழக்குடியது. ஆனால் அசாதாரணமாகக் காணக்கூடியதாகக் கருதப்படுகிறது. இது பொதுவாக தாழ் நிலங்களில் வாழ்கிறது. மார்ச் மற்றும் ஏப்ரல் மாதத்தில் இனப்பெருக்கம் செய்யப்படுகிறது.  

## பாதுகாப்பு நிலை
பன்னாட்டு இயற்கைப் பாதுகாப்பு சங்கத்தின் செம்பட்டியலில் இந்த பறவையை அச்சுறு நிலையை அண்மித்த நிலையில் இருப்பதாக மதிப்பிட்டுள்ளது. இதன் எண்ணிக்கை 2,500 முதல் 9,999 வரை இருக்கலாம் என மதிப்பிடப்பட்டுள்ளது. இந்த இனத்தின் முக்கிய அச்சுறுத்தல் வாழ்விட இழப்பு ஆகும்.  

தாழ் நிலக் காடு இழப்பு, சீரழிவு மற்றும் துண்டு துண்டாகப் பலவான் பகுதியில் தொடர்ந்து நடந்து வருகிறது. தீவில் மீதமுள்ள பெரும்பாலான வனப்பகுதிகளிலும் மரம் வெட்டுதல் மற்றும் சுரங்கம் அமைத்தல் உள்ளிட்ட சலுகைகள் வழங்கப்பட்டுள்ளன. சட்ட விரோதமான மரக்கட்டைகள் தென்பகுதி முழுவதும் கடத்துவது தொடரும் என்று கருதப்படுகிறது.  

இதன் துல்லியமான சூழலியல் தேவைகள் மற்றும் சீரழிந்த மற்றும் துண்டு துண்டான வாழ்விடங்களில் நிலைத்து நிற்கும் திறனைத் தீர்மானிக்கப் பரிந்துரைக்கப்படுகிறது. தற்போதுள்ள பாதுகாக்கப்பட்ட பகுதிகளின் பயனுள்ள பாதுகாப்பை உறுதி செய்யவும் பரிந்துரைக்கப்படுகிறது.
# ஜிதேந்திர மோகன் அன்சு


**ஜிதேந்திர மோகன் அன்சு** (*Jitendra Mohan Hans*) என்பவர் இந்திய காது, மூக்கு, தொண்டை அறுவை சிகிச்சை நிபுணர், மருத்துவ ஆராய்ச்சியாளர் மற்றும் குரல்வளை புற்றுநோய் அறுவை சிகிச்சைக்குப் பிறகு பேச்சு மறுவாழ்வுக்கான *பேச்சு அடைப்பிதழைக்* கண்டுபிடித்தவர் ஆவார். இவர் இந்தியாவின் செயற்கை உள்காது பொருத்தும் அறுவை சிகிச்சை குழுமத்தின் நிறுவனர் உறுப்பினராகவும், 2014-ல் உள்நாட்டு *பயோனிக் காதை* உருவாக்கிய பாதுகாப்பு ஆராய்ச்சி மற்றும் மேம்பாட்டு அமைப்பின் திட்டக் குழுவின் பகுதியாகவும் இருந்துள்ளார்.  

## கல்வி
அன்சு 27 நவம்பர் 1955 -ல் பிறந்தார்.  

## மருத்துவ பணி
இவர் இந்தியப் பிரதமரின் கெளரவ காது மூக்கு தொண்டை அறுவை சிகிச்சை நிபுணராகப் பணியாற்றியுள்ளார். அகில இந்தியப் பேச்சு மற்றும் கேட்டல் நிறுவனம், மைசூர் மற்றும் அலி யஜுர் ஜங் தேசிய காதுகேளாமை நிறுவனத்தில் மருத்துவராக அரசாங்க பதவி நியமனம் பெற்றார். இவர் உட்செவிச்சுருள் பதியம் நுட்பங்களுக்கான முன்னோடியாக இருந்ததாகக் கூறப்படுகிறது.  

## விருதும் கவுரவுமும்
ஒன்றிய அரசுப்பணியாளர் தேர்வாணையம் மற்றும் உலக சுகாதார அமைப்பின் ஆலோசனைக் குழுவில் உறுப்பினராக இருந்துள்ளார். மருத்துவத்துறையில் இவர் ஆற்றிய பங்களிப்பிற்காக இந்திய அரசு 2005ஆம் ஆண்டு பத்மசிறீ விருதை இவருக்கு வழங்கியது.
# ஓசுமியம் டெட்ராசல்பைடு



**ஓசுமியம் டெட்ராசல்பைடு** (*Osmium tetrasulfide*) என்பது OsS<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ஓசுமியம் மற்றும் கந்த்கமும் சேர்ந்து இச்சேர்மம் உருவாகிறது.  

## தயாரிப்பு
ஓசுமியம் டெட்ராக்சைடின் அமிலமயமாக்கப்பட்ட கரைசல்கள் வழியாக ஐதரசன் சல்பைடை அனுப்புவதன் மூலம் ஓசுமியம் டெட்ரசலபைடை உருவாக்கலாம்.  

::  

## இயற்பியல் பண்புகள்
ஓசுமியம் டெட்ராசல்பைடு அடர் பழுப்பு நிற படிகங்களாக உருவாகிறது. இது குளிர்ந்த நீரில் கரையாது. நீர்த்த நைட்ரிக் அமிலத்தில் கரையும். நீரேற்றுகளை உருவாக்கும்.  

உருகுநிலைக்கு சூடுபடுத்தினால் ஓசுமியம் டெட்ராசல்பைடு சிதைவடையும்.
# நுண்செய்கோள்



**நுண்செய்கோள் அல்லது கியூப்சாட்** (**CubeSat)** என்பது 10 செமீ பருமன் வடிவ அளவில் செய்யப்பட்ட விண்கலத்தின் அல்லது செயற்கைக்கோளின் ஒரு வகையாகும். கியூப்சாட்டு ஒன்றின் பொருண்மை 2 கிலோகிராமுக்கு மேல் இல்லை , மேலும் பெரும்பாலும் அவற்றின் மின்னனியலுக்கும் கட்டமைப்பிற்கும் வணிகவியலாக கிடைக்கும் ஆயத்த (COTS) உறுப்புகளையே பயன்படுத்துகின்றன. கியூப்சாட்டுகள் பன்னாட்டு விண்வெளி நிலைய ஏவுபவர்களால் வட்டணையில் வைக்கப்படுகின்றன அல்லது ஓர் ஏ<nowiki/>வூர்திவழி இரண்டாம் நிலை ஏற்புச் சுமைகளாக ஏவப்படுகின்றன. 2021 ஆகத்து நிலவரப்படி, 1,600 க்கும் மேற்பட்ட கியூப்சாட்டுகள் தொடங்கப்பட்டுள்ளன.]]  
செயல்பாடுகள் பொதுவாக சிற்றளவில் செய்யக்கூடிய அல்லது புவிக் கண்காணிப்பு அல்லது பயில்நிலை வானொலி போன்ற நோக்கங்களுக்காக சேவை செய்யக்கூடிய செய்முறைகளை உள்ளடக்கியன. சிறிய செயற்கைக்கோள்களுக்கான விண்கல தொழில்நுட்பங்களை நிறுவ அல்லது அவை கேள்விக்குரிய சாத்தியக்கூறுகளை நிறுவ அல்லது ஒரு பெரிய செயற்கைக்கோளின் விலையை ஏற்க இயலாத நிலையில் கியூப்சாட்டுகள் பயன்படுத்தப்படுகின்றன . நிறுவப்படாத அடிப்படை கோட்பாட்டுடன் கூடிய அறிவியல் செய்முறைகளும் கியூப்சாட்டுகளில் அனுப்புவதைக் காணலாம் , ஏனெனில் அவற்றின் குறைந்த செலவு அதிக இடர்களை ஏற்க முடியும். உயிரியல் ஆராய்ச்சி அறிவியல்கருவிகள் பல இப்பயணங்களில் பறக்கவிடப்பட்டுள்ளன - மேலும் திட்டமிடப்பட்டுள்ளது. நிலாவுக்கும் அதற்கு அப்பாலும் பல பயணங்கள் கியூப்சாட்டுகளைப் பயன்படுத்த திட்டமிட்டுள்ளன. ஆழமான விண்வெளியில் முதல் கியூப்சாட்டுகள் மார்க்கோ விண்வெளிப் பயணத்தில் பறக்கவிடப்பட்டன , அங்கு மே 2018 இல் இரண்டு கியூப்சாட்கள் வெற்றிகரமான இன்சைட் விண்வெளிப்பயணத்துடன் செவ்வாய்க் கோளை நோக்கி ஏவப்பட்டன.  

சில கியூப்சாட்டுகள், பல்கலைக்கழகங்கள், அரசுக்குச் சொந்தமானவையாக அல்லது தனியார் நிறுவனங்களால் ஏவப்பட்ட நாடுகளின் முதல் செயற்கைக்கோள்களாக மாறிவிட்டன. தேடக்கூடிய மீநுண் செயற்கைக்கோள், நுண் செயற்கைக்கோள்களின் தரவுத்தளம் 1998 முதல் ஏவப்பட்ட அல்லது தொடங்க திட்டமிடப்பட்ட 3,200 அளவுக்கும் மேற்பட்ட கியூப்சாட்டுகளை பட்டியலிடுகிறது.
# வினய் குல்கர்னி



**வினய் ராசசேகரப்பா குல்கர்னி** (*Vinay Rajashekharappa Kulkarni*) இந்தியாவைச் சேர்ந்த ஓர் அரசியல்வாதியாவார். 1967 ஆம் ஆண்டில் இவர் பிறந்தார். கர்நாடக அரசாங்கத்தில் சுரங்கம் மற்றும் புவியியல் துற அமைச்சராக இருந்தார். தார்வாடு தொகுதியை பிரதிநிதித்துவப்படுத்தும் சட்டமன்ற உறுப்பினராக இருந்தார். கர்நாடகாவில் இந்திய தேசிய காங்கிரசு கட்சி உறுப்பினராக இயங்கினார். குல்கர்னி தொழில் ரீதியாக ஒரு விவசாயி மற்றும் வணிக பால் பண்ணையில் ஈடுபட்டார்.
# மங்களூரு நகர தெற்கு சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 2008 | என். யோகிஷ் பட் | பாரதிய ஜனதா கட்சி |
| 2013 | ஜான் ரிச்சர்ட் லோபோ | இந்திய தேசிய காங்கிரஸ் |
| 2018 | டி. வேதவியாச காமத் | பாரதிய ஜனதா கட்சி |
| 2023 | } |  |
# தஞ்சாவூர் வடக்கு அலங்கம் பாலதண்டாயுதபாணிசுவாமி கோயில்

**தஞ்சாவூர் வடக்கு அலங்கம் பாலதண்டாயுதபாணிசுவாமி கோயில்** என்பது தஞ்சாவூர் நகரில் வடக்கு அலங்கம் பகுதியில் உள்ள ஒரு முருகன் கோயிலாகும்.  

## மூலவர்
இங்குள்ள மூலவர் பாலதண்டாயுதபாணி என்றழைக்கப்படுகிறார்.  

## சிறப்பு
இந்தக் கோயில் மன்னர் சரபோஜி காலத்தில் கட்டப்பட்டதாகும். இப் பகுதியை ஆட்சி செய்த மன்னர்கள் அடிக்கடி பழனியிலுள்ள முருகன் கோயிலுக்குச் சென்று வந்துள்ளனர். அப்படி சென்று வர பல நாட்கள் ஆனதால், அங்கிருப்பது போல இங்கும் ஒரு கோயிலை அமைக்க முடிவு செய்தனர். முருகன் கனவில் வந்து சொன்னதை அடுத்து, பழனி மலையின் அடிவாரத்தில் இருந்து ஒரு முருகன் சிலையை இங்கு கொண்டு வந்து அமைத்துள்ளார்கள். சுமார் 40 வருடங்களாக இப்பகுதியிலுள்ள முருக பக்தர்கள் ஒரே நாளில் இந்த அனைத்து முருகன் கோயில்களுக்கும் பாத யாத்திரையாகச் சென்று வருகின்றனர்.
# கே.பி. அரிதாசு


**கே. பி. அரிதாசு** (*K. P. Haridas*) என்பவர் இந்திய அறுவை சிகிச்சை நிபுணராவார். இவர் திருவனந்தபுரத்தில் சிறப்பு மருத்துவ சுகாதார நிறுவனமான லார்ட்சு மருத்துவமனையின் தலைவரின் நிறுவனர் ஆவார்.  

திருவனந்தபுரத்தில் உள்ள அரசு மருத்துவக் கல்லூரியில் முதல் கல்லீரல் அறுவை சிகிச்சையினை வெற்றிகரமான நிகழ்த்தி பெருமை சேர்த்தவர்.  

அரிதாசு பிரித்தானியத் தென்னிந்திய வர்த்தக குழும வாழ்நாள் சாதனையாளர் விருது (2014) மற்றும் மருத்துவர் பால்சலாம் நினைவு விருது முதலானவற்றைப் பெற்றவர். 2015ஆம் ஆண்டில் இந்திய அரசு இவருக்கு நாட்டின் நான்காவது மிக உயர்ந்த குடிமகன் விருதான பத்மசிறீ விருதினை வழங்கி கௌரவித்தது.
# தனிப் பெயர்ச்சொல்

ஒரு **தனிப்** **பெயர்ச்சொல்** (Proper noun) அல்லது **உரித்தான பெயர்ச்சொல்** என்பது ஒரு குறிப்பிட்ட நபர் (சரண்யா), இடம் (சிவகாசி, ஒரு கண்டம்) அல்லது சிறப்புப் பெயர்கள் போன்ற ஒரு குறிப்பிட்ட ஒன்றை அடையாளம் காணும் ஒரு பெயர்ச்சொல் ஆகும். இதன் விரிவான வரையறை சிக்கலானதும், விரிவாக்கக்கூடியதுமாகும். இவை நடைமுறை மரபுகளால் நிர்வகிக்கப்படுகிறது.  

## உரித்தான பெயர்கள்
தற்போதைய மொழியியலானது உரித்தான *பெயர்ச்சொற்கள்* மற்றும் உரித்தான *பெயர்களிடையே* ஒரு வேறுபாட்டை உருவாக்குகிறது, ஆனால் இந்த வேறுபாடு உலகளவில் கவனிக்கப்படவில்லை மற்றும் சில நேரங்களில் இது கவனிக்கப்பட்டாலும் கடுமையான விதியாகப் பின்பற்றப்படுவதில்லை. இந்த வேறுபாட்டின்போது உரித்தான பெயர்ச்சொற்கள் ஒற்றை வார்த்தைகளை மட்டுமே உள்ளடக்குகிறது ஆனால், உரித்தான பெயர் அனைத்து உரித்தான பெயர்ச்சொற்களையும், பெயர்த் தொடர்களையும் (ஐக்கிய இராச்சியம், வெள்ளை மாளிகை) உள்ளடக்குகிறது.  
## தலைப்பெழுத்து
ஆங்கிலத்தில் தனிப்பெயர்சொற்களின் முதல் எழுத்து தலைப்பெழுத்துக்களாகப் பயன்படுத்தப்படுகின்றன. செருமானிய மொழியில் அனைத்துப் பெயர்ச்சொற்களும் தலைப்பெழுத்துகளில் எழுதப்படுகின்றன.  

டேனிஷ் மொழியில், 17 ஆம் நூற்றாண்டிலிருந்து 1948 ஆம் ஆண்டில் எழுத்துச் சீர்திருத்தம் ஏற்படும் வரை, அனைத்து பெயர்ச்சொற்களும் தலைப்பெழுத்தாக்கப்பட்டன.  

## மேலும் பார்க்கவும்

- பெயர்
# பிரகாசு நானாலால் கோத்தாரி


**பிரகாசு நானாலால் கோத்தாரி** (*Prakash Nanalal Kothari*) இந்திய மருத்துவரும் கிங் எட்வர்ட் நினைவு மருத்துவமனை மற்றும் மும்பை சேத் கோர்தந்தாஸ் சுந்தர்தாஸ் மருத்துவக் கல்லூரியில் பாலியல் மருத்துவத் துறையின் தலைவரும் ஆவார். மும்பை பல்கலைக்கழகத்தில் பட்டம் பெற்றவர். பாலியல் ஆரோக்கியம் மற்றும் நல்வாழ்வு பற்றிய விழிப்புணர்வை இந்தியாவில் பரப்புவதற்காக ஆணுறை வணிக நிறுவனத்துடன் இவர் இணைந்து பணியாற்றினார்.  

## மேலும் பார்க்கவும்
- பாலியல்
# மார்க் ஆண்டனி (2023 திரைப்படம்)


**மார்க் ஆண்டனி** (*Mark Antony*) 2023 ஆம் ஆண்டு வெளிவந்த அதிரடி நாடகத் திரைப்படமாகும். மினி சுடுடியோஸ் பதாகையின் பேரில் வினோத் குமார் தயாரித்துள்ள இப்படத்தை ஆதிக் ரவிச்சந்திரன் இயக்கியுள்ளார். விஷால், ரிது வர்மா, எஸ். ஜே. சூர்யா, செல்வராகவன், சுனில் வர்மா ஆகியோர் முக்கிய வேடங்களில் நடித்துள்ள இப்படம் தெலுங்கு, இந்தி, தமிழ், மலையாளம், கன்னடம் ஆகிய மொழிகளில் செப்டம்பர் 15ஆம் தேதி வெளியானது.  

## நடிகர்கள்

- மார்க் (மகன்), ஆண்டனி (அப்பா) என இரட்டை வேடத்தில் விஷால்
- ஜாக்கி பாண்டியன் (அப்பா), மதன் பாண்டியன் (மகன்) என இரட்டை வேடத்தில் எஸ். ஜே. சூர்யா
- ரம்யாவாக ரிது வர்மா, மார்க்கின் காதலி
- சிரஞ்சீவியாக செல்வராகவன்
- ஏகாம்பரம் வேடத்தில் சுனில் வர்மா
- மார்க்கின் அம்மாவாகவும், ஆண்டனியின் மனைவியாகவும் அபிநயா
- நிழல்கள் ரவி
- ரெடின் கிங்ஸ்லி
- ஒய். ஜி. மகேந்திரன்
- சில்க் ஸ்மிதாவாக விஷ்ணு பிரியா காந்தி
- சென்ட்ராயன்
- பில்லி முரளி
- வசனகர்த்தாவாக கார்த்திக்

## இசை

நான் சிகப்பு மனிதன் (2014) படத்திற்குப் பிறகு விஷாலுடன் இரண்டாவது முறையாகவும், திரிஷா இல்லனா நயன்தாரா (2015) படத்திற்குப் பிறகு ஆதிக்கின் இரண்டாவது கூட்டணியிலும் ஜி. வி. பிரகாஷ் குமார் இப்படத்திற்கு இசை மற்றும் பின்னணி இசை இசையமைத்துள்ளார். முதல் தனிப்பாடலான "அதிருதா" 15 ஜூலை 2023 அன்று வெளியிடப்பட்டது. மற்றும் இரண்டாவது பாடலான "ஐ லவ் யூ டி" ஆகஸ்ட் 23 அன்று வெளியிடப்பட்டது.
# நடுப் பெயர்

இயற்பெயர், நடுப்பெயர் மற்றும் குடும்பப் பெயரின் வரைபடம்.  

இது ஆங்கிலம் பேசும் கலாச்சாரங்களுக்கு (மற்றும் சில) பொதுவான கட்டமைப்பைக் காட்டுகிறது. மற்ற கலாச்சாரங்கள் முழு பெயர்களுக்கு வேறுவிதமான கட்டமைப்புகளைப் பயன்படுத்துகின்றன.]]  
பல்வேறு கலாச்சாரங்களில், **நடுப்** **பெயர்** (middle name) அல்லது **மத்தியப் பெயர்** என்பது ஒரு நபரின் இயற்பெயருக்கும் அவரது குடும்பப் பெயருக்கும் இடையில் எழுதப்பட்ட முழுப் பெயரின் ஒரு பகுதியாகும்.  

ஒரே மாதிரியான முழுப் பெயர் மற்றும் இயற்பெயர் கொண்டவர்களை வேறுபடுத்திக் காண்பிப்பதற்காகவோ அல்லது அதனைப் பொருபடுத்தாமலோ ஒருவருக்கு நடுப் பெயர் வழங்கப்படலாம். சில கலாச்சாரங்களில் குடும்பப் பெயருக்கு பின்பாகவோ அல்லது முழுப்பெயருக்கு முன்பாகவோ வழங்கப்படும் பெயர்கள் நடுப்பெயர்கள் என அழைக்கப்படுகிறது.  

## பல்வேறு மொழிகளில் பயன்பாடு

### ஆங்கிலம்
அரச குடும்பம் மற்றும் பிரபுத்துவத்தில், 17 ஆம் நூற்றாண்டின் பிற்பகுதியில் இருந்து நடுப் பெயர்கள் பயன்படுத்தப்படுகின்றன.  

அமெரிக்காவில், நடுப் பெயர் பெரும்பாலும் மத்திய முதலெழுத்துக்களாகச் சுருக்கப்படுகிறது (எ.கா மேரி லீ பியாஞ்சி என்பது மேரி எல். பியாஞ்சி என பயன்படுத்தப்படுகிறது). இது வழக்கமாக கையொப்பமிடும் சமயங்களில் பயன்படுத்தப்படுகிறது அல்லது அன்றாட பயன்பாட்டில் முற்றிலும் தவிர்க்கப்படுகிறது (எ.கா. மேரி பியாஞ்சி என்று மட்டும் பயன்படுத்தப்படுகிறது). ஐக்கிய இராச்சியத்தில் ஒரு நபருக்கு ஒன்றுக்கு மேற்பட்ட நடுத்தர பெயர்கள் இருக்கலாம் அல்லது நடுப்பெயர்களே இல்லாமலும் இருக்கலாம்.  

பிரிட்டனில், பாரம்பரியமாக உயர் மற்றும் நடுத்தர வர்க்கத்தினரிடையே இரண்டுக்கும் மேற்பட்ட நடுப்பெயர்கள் பயன்படுத்துவது மிகவும் பொதுவானதாகும்.  

## மேலும் பார்க்கவும்

- இயற்பெயர்
- முழுப் பெயர்
# வசந்த தேசாய்


**வசந்த் தேசாய்** (*Vasant Desai*) (1912-1975) ஓர் இந்திய திரைப்பட இசையமைப்பாளர் ஆவார். வி. சாந்தாராமின் *ஜனக் ஜனக் பயல் பாஜே* (1955), *தோ ஆங்கேன் பரா ஹாத்* (1957), விஜய் பட்டின் *கூஞ்ச் உத்தி ஷெஹ்னாய்* (1959) , *சம்பூர்ண ராமாயண்* (1961), *ஆஷிர்வாத்* (1968) மற்றும் இருசிகேசு முகர்ஜியின் *குட்டி* (1971) போன்ற படங்களில் தனது இசைக்காக மிகவும் நினைவுகூரப்பட்டார்.  

## ஆரம்ப கால வாழ்க்கை
தேசாய், 1912 இல் மராத்தியப் பேரரசின் போன்சலே வம்சத்தவர்கள் ஆண்ட சாவந்த்வாடி இராச்சியத்தில் சோனாவாடே கிராமத்தில் ஒரு செல்வந்த குடும்பத்தில் பிறந்தார்.  

## தொழில்
பிரபலமான திரைப்படநிறுவனமான பிரபாத் பிலிம் கம்பெனி படங்களைத் தயாரிக்கத் தொடங்கியதில் இருந்து தேசாய் அதில் இருந்தார். அவர்கள் தயாரித்த *தர்மாத்மா* மற்றும் *சந்த் ஞானேஷ்வர்* போன்ற படங்களில் நடித்தார். பாடினார் மற்றும் சில சமயங்களில் பாடல்களை இயற்றினார். இசை அமைப்பில் நுணுக்கங்களைக் கற்றுக்கொண்ட பிறகு, 1940 களில் இருந்து தனியே இசையமைக்க ஆரம்பித்தார்.  

தேசாயின் மறக்கமுடியாத பாடல்களாக, இந்தித் திரைப்பட பக்திப் பாடல், 1957 ஆம் ஆண்டு தோ ஆங்கேன் பரா ஹாத்தின் *ஏ மாலிக் தேரே பந்தே ஹம்* மற்றும் பின்னணிப் பாடகி, வாணி ஜெயராமின் முதல் பாடலான, குட்டி (1971) இல் இருந்து *போல் ரே பாபிஹாரா* போன்றவை அமைந்தது.  

காஞ்சி மடத்தைச் சேர்ந்த துறவி சந்திரசேகர சரசுவதியால் சமஸ்கிருதத்தில் இயற்றப்பட்ட *மைத்ரீம் பஜதா* என்ற பாடலை இவர் ராகமாலிகாவாக அமைத்தார். இது ஐக்கிய நாடுகள் அவையில் அக்டோபர் 23, 1966 அன்று ஐ.நா. தினத்தை முன்னிட்டு பாரத ரத்னா எம். எஸ். சுப்புலட்சுமி அவர்களால் பாடப்பட்டது.  

## கடைசி பதிவு
டிசம்பர் 22, 1975 அன்று எச்எம்வி ஸ்டுடியோவில் இந்திரா காந்தியைப் புகழ்ந்து பேசும் வகையில் உயர்தர இசைக்கலைஞர்கள் கலந்து கொண்ட சிறப்பு இசை நிகழ்ச்சியின் முழு நாள் பதிவுக்குப் பிறகு வசந்த தேசாய் வீடு திரும்பினார். இவர் தனது அடுக்குமாடி கட்டிடத்தின் மின்தூக்கியில் ஏற்பட்ட ஒரு விபத்தில் சிக்கி இவர் உயிர் துறந்தார்.
# தென்னிந்தியப் பொன்முதுகு மரங்கொத்தி

**தென்னிந்தியப் பொன்முதுகு மரங்கொத்தி** (அறிவியல் பெயர்: *Dinopium benghalense puncticolle*) என்பது பொன்முதுகு மரங்கொத்தியின் துணையினம் ஆகும். இது கேரளம் நீங்கலாக தென்னிந்தியா முழுவதும் காணப்படுகிறது.  

## விளக்கம்
தென்னிந்தியப் பொன்முதுகு மரங்கொத்தியானது மைனாவை விடப் பெரியதாக சுமார் 29 செ. மீ. நீளம் இருக்கும். இதன் அலகு கொம்பு போன்ற கறுப்பு நிறமாகும். இதன் விழிப்படலம் சிவந்த பழுப்பு நிறமாகவும், கால்கள் சாம்பல் தோய்ந்த இலைப் பச்சை நிறத்தில் இருக்கும். இதன் உச்சியும் கொண்டையும் ஆழ்ந்த சிவப்பாக இருக்கும். உடலின் மேற்பகுதி பொன் நிறமான மஞ்சளாகவும் ஓரங்கள் கறுப்பாகவும் இருக்கும். உடலின் கீழ்ப்பகுதி வெண்மையாகக் கறுப்புக் கோடுகளோடு காட்சியளிக்கும். தொண்டையும் தலையின் பக்கங்களும் கறுப்பாகச் சிறு வெண் புள்ளிகளோடு காட்சியளிக்கும்.  

## பரவலும் வாழிடமும்
தென்னிந்தியப் பொன்முதுகு மரங்கொத்தி கேரளம் நீங்கலாக தென்னிந்தியா முழுவதும் இலையுதிர்க்காடுகளிலும் தோப்புகள், தோட்டங்கள், சாலை ஓர மரங்கள் ஆகியவற்றைச் சார்ந்து எங்கும் சாதாரணமாக காணப்படுகிறது.  

## நடத்தை
தென்னிந்தியப் பொன்முதுகு மரங்கொத்தி பொதுவாக இணையாக மரத்திற்கு மரம் தாவி மரங்களில் கொத்தி இரை தேடக்கூடியது. கரிச்சான் முதலிய பிற பூச்சி பிடிக்கும், இரைதேடும் பறவைக் கூட்டங்களுடன் இணைந்து இரை தேடுவதும் உண்டு. தாவித் தாவி அடிமரங்களில் கொத்தி மரப்பட்டைகளை அலகால் தட்டி இரைத்தேடும் இப்பறவை பின்னோக்கி இறங்கவும் வல்லது.  

இப்பறவை பெப்ரவரி முதல் சூலை வரை இனப்பெருக்கம் செய்கிறது. மரங்களில் மூன்று முதல் ஆறு மீட்டர் வரை உயரத்தில் பொந்து குடைந்து அதில் மூன்று முட்டைகள் இடும். மா, இலந்தை, முள்முருக்கு, தென்னை, பனை முதலான மரங்களில் பொந்து குடையும்.
# அரசு ஆயுர்வேத கல்லூரி, குவுகாத்தி

**அரசு ஆயுர்வேதக் கல்லூரி, குவுகாத்தி** (*Government Ayurvedic College, Guwahati*) என்பது வடகிழக்கு இந்தியாவின் அசாமில் உள்ள ஜலுக்பாரியில் உள்ள ஆயுர்வேத நிறுவனம் ஆகும். 1948-ல் நிறுவப்பட்ட இந்த கல்லூரி முதலில் குவகாத்தி பல்கலைக்கழகத்துடன் இணைக்கப்பட்டது. பின்னர் 2010-ல் சிறீமந்த சங்கரதேவா சுகாதார அறிவியல் பல்கலைக்கழகத்தின் கீழ் கொண்டுவரப்பட்டது.  

## வரலாறு
லோக்பிரியா கோபிநாத் பர்தலை, லோக்பந்து புவனேஸ்வர் பருவா மற்றும் நிறுவனர் அதிபர் ஜகதீசு சந்திர பட்டாச்சார்யா ஆகியோரின் முயற்சிகளால் இந்தியா சுதந்திரத்திற்குப் பிறகு இக்கல்லூரி நிறுவப்பட்டது. இந்தக் கல்லூரி 1948ஆம் ஆண்டு திசம்பர் 20ஆம் தேதி அசாம் மாநிலத்தின் அப்போதைய முதல்வர் லோக்பிரியா கோபிநாத் போர்டோலாய் என்பவரால் உசான் பஜாரில் ஒரு வாடகை கட்டிடத்தில் தொடங்கப்பட்டது. சூலை 1959-ல், அசாமின் ஜலுக்பாரியில் உள்ள தற்போதைய இடத்திற்குக் கல்லூரி நிரந்தரமாக மாற்றப்பட்டது.  

## படிப்புகள்

### பட்டதாரி கல்வி

- வழங்கப்படும் பட்டம்: இளங்கலை ஆயுர்வேத மருத்துவம் மற்றும் அறுவை சிகிச்சை: 63 இடங்கள்
- படிப்புக் காலம்: ஒரு வருட உள்ளகப் பயிற்சி உட்பட ஐந்தரை ஆண்டுகள்.

இளங்கலை ஆயுர்வேத மருத்துவம் மற்றும் அறுவை சிகிச்சை மருத்துவ மாணவச் சேர்க்கையானது தேசியத் தேர்வு முகமையால் நடத்தப்படும் தேசிய தகுதி மற்றும் நுழைவுத் தேர்வின் அடிப்படையிலானது.  

### முதுகலை கல்வி
முதுநிலை மருத்துவம்/அறுவையியல் படிப்பிற்கான சேர்க்கை, தேசிய தேர்வு முகமையால் நடத்தப்படும் அகில இந்திய ஆயுஷ் முதுகலை நுழைவுத் தேர்வின் அடிப்படையிலானது.  

இடங்கள் பகிர்வு  

- முதுநிலை மருத்துவம் *காயா சிகிட்சா* (ஆயுர்வேதம்).

: 6 இடங்கள்  

- சம்கிதா சித்தாந்தத்தில் முதுநிலை மருத்துவம் (ஆயுர்வேதம்).

: 6 இடங்கள்  

- சல்ய தந்திரத்தில் முதுநிலை அறுவையியல் (ஆயுர்வேதம்).

: 3 இடங்கள்  

- பிரசுதி தந்திரம் & ஸ்திரீ ரோகாவில் முதுநிலை அறுவையியல் (ஆயுர்வேதம்): 4 இடங்கள்
- ரோக நிதானத்தில் முதுநிலை மருத்துவம் (ஆயுர்வேதம்).

: 3 இடங்கள்  

- ஷாரிர் ரச்சனாவில் முதுநிலை மருத்துவம் (ஆயுர்வேதம்).

: 2 இடங்கள்  

### மற்ற படிப்புகள்

- முனைவர்

## துறைகள்

- *கயா சிகிட்சா* (மருந்து)
- *சல்யா* (பொது அறுவை சிகிச்சை)
- *சலாக்யா* (காது, மூக்கு, தொண்டை & கண் மருத்துவம்)
- சமசுகிருதம், சம்கிதா மற்றும் சித்தாந்தம் (அடிப்படை கோட்பாடுகள்)
- *பிரசுதி தந்திரம் & ஸ்ட்ரிரோகா* (மகப்பேறு மற்றும் மகளிர் மருத்துவம்)
- பால ரோகா (குழந்தை மருத்துவம்)
- *பஞ்சகர்மா* (இயன்முறை சிகிச்சை)
- *ஸ்வஸ்தவ்ரித்தா* (தடுப்பு மற்றும் சமூக மருத்துவம்)
- திரவியகுணா (மருந்தியல்)
- *இராசாசாத்திரம் & பைசஜ்யா கல்பனா* (புத்துணர்ச்சி மற்றும் மருந்து அறிவியல்)
- *அகடா தந்திரம் & விதி சாத்திரம்* (நச்சுயியல் மற்றும் தடயவியல் மருத்துவம்)
- *ரோகா நிதன் & விக்ரிதி விக்யான்* (நோயறிதல் மற்றும் நோயியல் அறிவியல்)
- *இரச்சனா சாரிர்* (உடற்கூறியல்)
- *கிரியா சரிர்* (உடலியல்)
# மொசிபுர் ரகுமான்



**மொசிபுர் ரகுமான்** (*Mozibur Rahman*) இந்தியாவைச் சேர்ந்த ஓர் அரசியல்வாதியாவார். ஆசிரியராகவும் இவர் பணிபுரிந்துள்ளார். மேகாலயா சட்டப் பேரவையில் ராசபாலா தொகுதியின் தொடக்க உறுப்பினராக பதவி வகித்தார்.  

## வாழ்க்கை
ரகுமான் மேகாலயாவின் கரோ கில்சில் உள்ள இல்லிடாய்கஞ்ச் பகுதியில் உள்ள கசரிபாரா கிராமத்தில் ஒரு பெங்காலி முசுலிம் குடும்பத்தில் பிறந்தார். சுயேச்சை வேட்பாளராக இருந்த போதிலும், இவர் 1978 ஆம் ஆண்டு நடைபெற்ற மேகாலயா சட்டமன்றத் தேர்தலில் இந்திய தேசிய காங்கிரசு கட்சியின் சார்பாகப் போட்டியிட்டு கோர்சேதுர் ரகுமான் கானை தோற்கடித்தார். இதனால் மேற்கு கரோகில்சு மாவட்டத்தின் ராசபாலா தொகுதியில் ஒரு இடத்தை வென்றார். 1983 ஆம் ஆண்டு நடைபெற்ற மேகாலயா சட்டமன்றத் தேர்தலிலும் இவர் போட்டியிட்டார். ஆனால் தோல்வியடைந்தார். சம்சர் அலி எச் எசு பள்ளியில் ஓர் ஆசிரியராகவும் ரகுமான் பணியாற்றினார்.
# கேரள பொன்முதுகு மரங்கொத்தி

**கேரள பொன்முதுகு மரங்கொத்தி** (அறிவியல் பெயர்: *Dinopium benghalense tehminae*) என்பது பொன்முதுகு மரங்கொத்தியின் துணையினம் ஆகும். இந்த துணையினத்திற்கு சாலிம் அலியின் மனைவியின் பெயர் இடப்பட்டது. இப்பறவை கேரளத்திலும், கருநாடகத்திலும் மேற்குத் தொடர்ச்சி மலைப் பகுதிகளில் காணப்படுகிறது.  

## விளக்கம்
கேரள பொன்முதுகு மரங்கொத்தியானது தோற்றத்திலும் அளவிலும் பெரும்பாலும் தென்னிந்தியப் பொன்முதுகு மரங்கொத்தியை ஒத்ததாக இருக்கும். இதன் முதுகு ஆலிவ் கலந்த பொன் மஞ்சளாக இருக்கும். முன்னதன் முதுகு ஆரஞ்சு தோய்ந்த பொன் மஞ்சளாக இருக்கும். பழக்க வழக்கங்கள், இனப்பெருக்கம் போன்றவை தென்னிந்தியப் பொன்முதுகு மரங்கொத்தியைப் போன்றே இருக்கும்.
# மருத்துவமனை பிரசவ அடிப்படையில் இந்திய மாநிலங்கள் தரவரிசை

<span></span>  
**மருத்துவமனை பிரசவ அடிப்படையில் இந்திய மாநிலங்கள் தரவரிசை** (*Indian states ranking by institutional delivery*) என்பது மருத்துவமனையில் பிரசவிக்கும் குழந்தைகளின் சதவீத அடிப்படையில் தரவரிசைப்படுத்தப்பட்ட இந்திய மாநிலங்களின் பட்டியல். இந்தத் தகவல் 2015-16 ஆம் ஆண்டின் தேசிய குடும்ப நலக் கணக்கெடுப்பிலிருந்து சேகரிக்கப்பட்டது. இச்சேவைக் கேரளாவில் அதிகமாகவும் (99.8%) நாகாலாந்தில் (32.8%) மிகக் குறைவாகவும் உள்ளது.  

## பட்டியல்
| **1** | கேரளம் | 99.8 |  |
| --- | --- | --- | --- |
| **2** | தமிழ்நாடு | 98.9 |  |
| **3** | கோவா | 96.9 |  |
| **4** | சிக்கிம் | 94.7 |  |
| **5** | கருநாடகம் | 94 |  |
| **6** | ஆந்திரப் பிரதேசம் | 91.5 |  |
| **7** | தெலங்காணா | 91.5 |  |
| **8** | பஞ்சாப் | 90.5 |  |
| **9** | மகாராட்டிரம் | 90.3 |  |
| **10** | குசராத்து | 88.5 |  |
| **11** | சம்மு காசுமீர் | 85.6 |  |
| **12** | ஒடிசா | 85.3 |  |
| **13** | இராசத்தான் | 84.0 |  |
| **14** | மத்தியப் பிரதேசம் | 80.8 |  |
| **15** | அரியானா | 80.4 |  |
| **16** | மிசோரம் | 79.7 |  |
| **17** | திரிபுரா | 79.9 |  |
| **18** | இமாச்சலப் பிரதேசம் | 76.4 |  |
| **19** | மேற்கு வங்காளம் | 75.2 |  |
| **20** | அசாம் | 70.6 |  |
| **21** | சத்தீசுகர் | 91.6 |  |
| **22** | மணிப்பூர் | 69.1 |  |
| **23** | உத்தராகண்டம் | 68.6 |  |
| **24** | உத்தரப் பிரதேசம் | 67.8 |  |
| **25** | பீகார் | 63.8 |  |
| **26** | சார்க்கண்டு | 61.9 |  |
| **27** | அருணாசலப் பிரதேசம் | 52.2 |  |
| **28** | மேகாலயா | 51.4 |  |
| **29** | நாகாலாந்து | 32.8 |  |
| ***U/T*** | புதுச்சேரி | 99.9 |  |
| ***U/T*** | இலட்சத்தீவுகள் | 99.3 |  |
| ***U/T*** | அந்தமான் நிக்கோபார் தீவுகள் | 96.4 |  |
| ***U/T*** | சண்டிகர் | 91.6 |  |
| ***U/T*** | தமனும் தியூவும் | 90.1 |  |
| ***U/T*** | தாத்ரா மற்றும் நகர் அவேலி | 88 |  |
| ***U/T*** | தில்லி | 84.4 | } |
# கமலாசாகர் சட்டமன்றத் தொகுதி



**கமலாசாகர் சட்டமன்றத் தொகுதி** (*Kamalasagar Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது சிபாகிஜாலா மாவட்டத்தில் உள்ளது. இத்தொகுதி மேற்கு திரிபுரா மக்களவைத் தொகுதியின் ஒரு பகுதியாகும்.  

## சட்டமன்ற உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 1972 | பிசித்ரா மோகன் சாஹா | இந்திய தேசிய காங்கிரசு |
| 1977 | மத்திலால் சர்க்கார் | இந்திய பொதுவுடமைக் கட்சி |
| 1983 |  |  |
| 1988 |  |  |
| 1993 |  |  |
| 1998 | நாராயண் சந்திர சவுத்ரி |  |
| 2003 |  |  |
| 2008 |  |  |
| 2013 |  |  |
| 2018}}

=== 2018 ===

== மேலும் பார்க்கவும் ==
* மேற்கு திரிபுரா மக்களவைத் தொகுதி |  |  |
# ஓசுமியம் ஆக்டாபுளோரைடு



**ஓசுமியம் ஆக்டாபுளோரைடு** (*Osmium octafluoride*) என்பது OsF<sub>8</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ஓசுமியம் மற்றும் புளோரின் தனிமங்கள் சேர்ந்து இச்சேர்மம் உருவாகிறது. சில சான்றுகள் ஓசுமியம் ஆக்டாபுளோரைடை கருத்தியலான சேர்மமாகவே கருதுகின்றன. OsF<sub>8</sub> தயாரிப்பின் ஆரம்ப கால அறிக்கையானது விளைபொருளானது OsF<sub>6</sub> இன் தவறான அடையாளமாகக் காட்டப்பட்டது. கோட்பாட்டு பகுப்பாய்வு முடிவு ஓசுமியம் ஆக்டாபுளோரைடு தோராயமாக சதுர தளம் கொண்ட எதிர்ப்பட்டக மூலக்கூறு வடிவவியலைக் கொண்டிருக்கும் என்று குறிப்பிடுகிறது.  

## தயாரிப்பு
ஓசுமியத்தையும் புளோரினையும் சேர்த்து வேகமாக குளிரூட்டப்பட்டால் ஓசுமியம் ஆக்டாபுளோரைடு உருவாகும்.:  

:
# ஓசுமியம் எழுபுளோரைடு



**ஓசுமியம் எழுபுளோரைடு** (*Osmium heptafluoride*) என்பது OsF<sub>7</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ஓசுமியம் மற்றும் புளோரின் தனிமங்கள் சேர்ந்து இச்சேர்மம் உருவாகிறது.  
முதன்முதலில் 1966 ஆம் ஆண்டில் 600 ° செல்சியசு வெப்பநிலையில் 400 வளிமண்டல் அழுத்தத்திக்ல் புளோரின் மற்றும் ஓசுமியம் ஆகியவை வினைபுரிந்ததால் ஓசுமியம் எழுபுளோரைடு உருவாகும் எனத் தெரிவிக்கப்பட்டது. ஆனால் பின்னர் மேற்கொள்ளப்பட்ட சோதனைகளால் இந்த சேர்மத்தை மீண்டும் உருவாக்க முடியவில்லை.  

## இயற்பியல் பண்புகள்
ஓசுமியம்(VII) புளோரைடு நீல-மஞ்சள் நிறத்தில் நீருறிஞ்சும் பொருளாக உருவாகிறது. மிகவும் நிலைப்புத்தன்மையற்று காணப்படுகிறது. -100 °செல்சியசு வெப்பநிலையில் சிதைவடையத் தொடங்குகிறது. திரவ நைட்ரசனின் வெப்பநிலையில் ஒரு நிக்கல் பாத்திரத்தில் இதை சேமிக்க வேண்டும்.  

## வேதிப்பண்புகள்
ஓசுமியம் எழுபுளோரைடை சிறிதளவு சூடாக்கினால் சிதைவடைந்து ஓசுமியம் அறுபுளோரைடாக மாறுகிறது.  
::
# சுமித்ரா சரத் ராம்



**சுமித்ரா சரத் ராம்** (*Sumitra Charat Ram*) 17 நவம்பர் 1914 - 8 ஆகஸ்ட் 2011) ஒரு குறிப்பிடத்தக்க இந்திய கலை புரவலரும், புது தில்லியில் 1952 இல் நிறுவப்பட்ட ஸ்ரீராம் பாரதிய கலா கேந்திராாவின் நிறுவனரும் ஆவார். சுதந்திரத்திற்குப் பிந்தைய சகாப்தத்தில் கலைநிகழ்ச்சிகள், குறிப்பாக கதக் ஆகியவற்றின் மறுமலர்ச்சியில் இவர் முக்கியப் பங்கு வகித்தார். இதற்காக இந்திய அரசு இவருக்கு பத்மஸ்ரீ விருது வழங்கி கௌரவித்தது.  

இவர் டிசிஎம் ஸ்ரீராம் குழுமத்தின் தொழிலதிபர் லாலா சரத் ராமின் மனைவியாவார்.  

## ஆரம்ப வாழ்க்கை மற்றும் பின்னணி
1917 ஆம் ஆண்டு தீபாவளி நாளில் ராஜா ஜ்வாலா பிரசாத் மற்றும் ராணி பாக்யவதி ஆகியோருக்கு ஐக்கிய மாகாணங்களில் உள்ள மீரட்டில் பிறந்தார். (தற்போது உத்தரபிரதேசத்தில் உள்ளது). இவரது தந்தை ஐக்கிய மாகாணத்தின் கால்வாய்கள் மற்றும் நீர்ப்பாசனத்தின் தலைமைப் பொறியாளர் ஆவார். இவர் தனது ஐந்து உடன்பிறப்புகளில் இளையவர்.  

இவரது அண்ணன் தர்ம வீரா (1906-2000) ICS (1906-2000) இல் சேர்ந்தார். மேலும், இந்திய அரசாங்கத்தின் கேபினட் செயலாளராகவும், பஞ்சாப், மேற்கு வங்காளம் மற்றும் கர்நாடகாவின் ஆளுநராகவும் இருந்தார்.  

லாலா ஸ்ரீராமின் மகன் லாலா சரத் ராமுடனான திருமணத்திற்குப் பிறகு, இவர் படிப்படியாக கலைகளின் புரவலராக மாறினார். 1947 இல், ரவிசங்கரின் ஆலோசனையின் பேரில், தனது மாமனாரிடம் இருந்து ரூ.10,000-த்தை கடனாகப் பெற்று தில்லியில் ஜாங்கர் குழுவைத் தொடங்கினார். இந்தியாவின் சுதந்திரத்தின் தொடக்கத்தில், சமஸ்தானங்கள் ஒழிக்கப்பட்டன. இது ஏராளமான இசைக்கலைஞர்களையும் நடனக் கலைஞர்களையும் ஆதரவில்லா நிலைமைக்கு இட்டுச் சென்றது. இவர் ஜாங்கர் இசைக் கச்சேரிகள் மற்றும் நடன நிகழ்ச்சிகளை ஏற்பாடு செய்வதன் மூலம் அக்கால முன்னணி இசைக்கலைஞர்கள் மற்றும் கலைஞர்களுக்கு ஆதரவை வழங்கினார். இதில் சித்தேஸ்வரி தேவி, ரவிசங்கர், அபீஸ் அலிகான், பாபா அல்லாவுதீன் கான், ஷம்பு மகாராஜ், சுந்தர் பிரசாத், பிர்ஜு மகராஜ், துர்கா லால் மற்றும் அமினுதீன் தாகர் ஆகியோர் அடங்குவர்.  

இவர் 1952 ஆம் ஆண்டில் ஸ்ரீராம் பாரதிய கலா கேந்திரா என்ற கலை மற்றும் இசைப் பள்ளியை நிறுவினார். அந்த நேரத்தில் குறிப்பிடப்பட்ட குருக்கள் ஆசிரியர்களாக இருந்தனர்,  

பிப்ரவரி 2011 இல், ஸ்ரீ ராம் பாரதிய கலா கேந்திராவால் நிறுவப்பட்ட முதல் 'வாழ்நாள் சாதனைக்கான சுமித்ரா சரத் ராம் விருது' பண்டிட் பிர்ஜு மகாராஜுக்கு வழங்கப்பட்டது.  

## விருதுகள்
கலைக்கான இவரது பங்களிப்புகளுக்காக, 1966 இல், இந்திய அரசாங்கத்தால் நான்காவது மிக உயர்ந்த குடிமகன் விருதுகளான பத்மஸ்ரீ விருது இவருக்கு வழங்கப்பட்டது.  

- 
-
# யசோதா வர்மா



**யசோதா நிலாம்பர் வர்மா** (*Yashoda Nilamber Verma*) இந்தியாவைச் சேர்ந்த ஓர் அரசியல்வாதியாவார். சத்தீசுகர் மாநிலத்தின் சட்டமன்ற உறுப்பினரான யசோதா இந்திய தேசிய காங்கிரசு கட்சியின் உறுப்பினர் ஆவார்.  

## அரசியல் வாழ்க்கை
தேவ்வ்ரத் சிங்கின் மரணத்திற்குப் பிறகு 2022 ஆம் ஆண்டு நடைபெற்ற இடைத்தேர்தலில் காங்கிரசு கட்சி வேட்பாளராகப் போட்டியிட்டு, யசோதா இடைத்தேர்தலில் வெற்றி பெற்றார். பதிவான மொத்த வாக்குகள் 1,65,407 வாக்குகள் ஆகும். இவ்வாக்குகளில் பாரதிய சனதா கட்சி வேட்பாளர் கோமல் இயாங்கேல் 67524; காங்கிரசு வேட்பாளர் யசோதா வர்மா 87,690; சத்தீசுகர் சனதா காங்கிரசு வேட்பாளர் நரேந்திர சோனி 1,218 வாக்குகள் பெற்ற்னர். மேலும் 2,480 பேர் நோட்டாவை அழுத்தியிருந்தனர்.  

## தனிப்பட்ட வாழ்க்கை
யசோதா 1986 ஆம் ஆண்டில் பிறந்தார். இவர் கைராகர்-சூய்காடன்-கண்டாய் மாவட்டத்தின் கைராகர் தாலுகாவில் உள்ள தேவரிபட்டு கிராமத்தைச் சேர்ந்தவர் ஆவார்.
# ரோடியம்(III) சல்பேட்டு



**ரோடியம்(III) சல்பேட்டு** (*Rhodium(III) sulfate*) என்பது Rh<sub>2</sub>(SO<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியல் சேர்மமாகும். ரோடியம் மற்றும் கந்தகம் தனிமங்கள் சேர்ந்து இச்சேர்மம் உருவாகிறது. இது சிவப்புநிற படிகத் திண்மமாகக் காணப்படுகிறது.  

## தயாரிப்பு
1929 ஆம் ஆண்டு ரோடியம்(III) ஐதராக்சைடு மற்றும் கந்தக அமிலம் ஆகியவற்றை சேர்த்து வினை புரியச் செய்து ரோடியம்(III) சல்பேட்டை உற்பத்தி செய்வதற்கான முதல் முயற்சிகள் மேற்கொள்ளப்பட்டன. மஞ்சள் நிறத்தில் டெட்ராடெக்காநீரேற்று ஒன்று மற்றும் சிவப்பு நிற டெட்ராநீரேற்று ஒன்று என இரண்டு வெவ்வேறு வகையான நீரேற்றுகள் இருப்பதாக அவர்கள் தெரிவித்தனர். கட்டமைப்பு ஆதாரம் இல்லாததால் இது ஏற்றுக் கொள்ளப்படவில்லை. அறுநீரேற்று மற்றும் டெட்ராடெக்காநீரேற்று ஆகியவற்றின் மீது கூடுதலாக எக்சுகதிர் விளிம்பு விலகல் ஆட்வுகள் மேற்கொள்ளப்பட்டன. 2009 ஆம் ஆண்டில் முதல் கட்டமைப்புத் தெளிவுபடுத்தல்கள் செய்யப்பட்டதன் மூலம் இச்சேர்மத்தின் இருப்பு உறுதிப்படுத்தப்பட்டது.  

பின்னர் 2016 ஆம் ஆண்டில் மிகவும் திறமையான உற்பத்தி முறை அறிவிக்கப்பட்டது. இந்த முறையில் ரோடியம் (III) சல்பேட்டை உருவாக்க ரோடியம் உலோகம் மற்றும் கந்தக அமிலம் பயன்படுத்தப்பட்டன. இரண்டு சேர்மங்களூம் ஒன்றாகச் சேர்க்கப்பட்டு 400 பாகை செல்சியசு வெப்ப நிலைக்கு சூடுபடுத்தப்பட்டால் நீரிலி வடிவம் உருவாகியது. இதே கல்வை 475 பாகை செல்சியசு வெப்ப நிலைக்கு சூடுபடுத்தப்பட்டால் இருநீரேற்று உருவானது.
# உலூனா 18



**உலூனா 18** (யே - 8 - 5 தொடர்) ***(Luna 18)***, part of the Ye-8-5 series)) என்பது லூனா திட்டத்தின் ஆளில்லா விண்வெளி பயணமாகும்.  

## கண்ணோட்டம்
உலூனா 18 ஏவப்பட்ட பிறகு புவியின் தங்கல் வட்டணையில் வைக்கப்பட்டு பின்னர் நிலாவைநோக்கி அனுப்பப்பட்டது. 1971 செப்டம்பர் 7 அன்று இது நிலா வட்டணையில் நுழைந்தது. ஒடுக்க ஏவூர்திகளைப் பயன்படுத்தி நிலா மேற்பரப்பை நோக்கி அனுப்பப்படுவதற்கு முன்பு விண்கலம் 85 தகவல் தொடர்புகளையும் 54 நிலா வட்டணைகளையும் நிறைவு செய்தது. இது 1971 செப்டம்பர் 11 அன்று 3 பாகை 34 பாகைத்துளிகளில் 56 டிகிரி 30 நிமிடங்களில் நிலவை மொத்தியது. மொத்தும் தருணத்தில் குறிகைகள் நிறுத்தப்பட்டன.  

*நிலாவின்* மேற்பரப்பில் இருந்து மண் பதக்கூறுகளை மீட்டெடுப்பதற்கான ஏழாவது சோவியத் முயற்சியாகவும் உலூனா 16 இன் வெற்றிக்குப் பிறகு முதல் முறையாகவும் இந்த பணி அமைந்தது. 1971 செப்டம்பர் 4 மற்றும் 6 ஆம் தேதிகளில் இரண்டு நடுத்தர திருத்தங்களுக்குப் பிறகு , உலூனா 18 செப்டம்பர் 7 அன்று *சந்திரனைச்* சுற்றி 100 கிலோமீட்டர் உயரத்தில் 35 பாகை சாய்வுடன் ஒரு வட்ட வட்டணையில் நுழைந்தது. செப்டம்பர் 11 அன்று மேலும் பல வட்டணைத் திருத்தங்களுக்குப் பிறகு , விண்கலம் நிலா மேற்பரப்பில் இறங்கத் தொடங்கியது. நிலாவில் தரையிறங்கும் முன்னர் தீர்மானிக்கப்பட்ட இடத்தில் 07:48 மணிக்கு விண்கலத்துடனான தொடர்பு இழக்கப்பட்டது. மொத்தல் ஆயத்தொலைவுகள் 3′34 ' வடக்கு அகலாங்கு, 56′30 ' கிழக்கு நெட்டாங்கு ஆகியவை மேர் பெகுண்டிடாடிசு (வளமைக் கடல்) விளிம்பிற்கு அருகில் அமைந்தன. " சிக்கலான மலைப்பாங்கான சூழ்நிலையில் நிலாவில் தரையிறங்குவது சாதகமற்றது என்பதை நிறுவியது " என்று சோவியத் ஒன்றியம் அதிகாரப்பூர்வமாக அறிவித்தது. பின்னர் 1975 இல் சோவியத்து ஒன்றியம் உலூனா 18 இன் தொடர்ச்சியான அலை ரேடியோ உயர அளவீட்டிலிருந்து தரவை வெளியிட்டன , இது *நிலா* மேற்பரப்பு மண்ணின் சராசரி அடர்த்தியை தீர்மானித்தது.
# உலூனா 19

***உலூனா 19*** (அ. கா. ***லூனிக் 19*** ( ஈ - 8 - LS தொடர்) ***Luna 19*** (a.k.a. ***Lunik 19***) (E-8-LS series)) என்பது லூனா திட்டத்தின் ஆளில்லா விண்வெளி பயணமாகும். நிலா ஈர்ப்பு விசைகள், மாஸ்கான்களின் இருப்பிடம் பற்றிய முறையான ஆய்வை உலூனா 19 விரிவுபடுத்தியது. இது நிலாக் கதிர்வீச்சு, நிலாவின் சூழலில் நிலா மேற்பரப்பு காம்மாக்கதிர் தாக்கம், சூரியக் காற்று ஆகியவற்றையும் ஆய்வு செய்தது. ஒரு தொலைக்காட்சி அமைப்பு வழி புகைப்படங்களும் பெறப்பட்டன.  

## கண்ணோட்டம்
லூனா 19 என்பது மேம்பட்ட சந்திர சுற்றுப்பாதைகளில் முதல் , அதன் வடிவமைப்பு அடிப்படையாகக் கொண்டது இந்த ஆர்பிட்டர்களுக்கு யே - 8எல்எஸ் என்று பெயரிடப்பட்ட அடிப்படை லேண்டர் ஸ்டேஜ் ஒரு சக்கரமற்ற லூனோகோட் போன்ற சட்டகத்தால் முதலிடத்தில் இருந்தது , இது அனைத்து அறிவியல் கருவிகளையும் ஒரு அழுத்தப்பட்ட கொள்கலனில் வைத்திருந்தது.  

லூனா 19 1971 ஆம் ஆண்டு செப்டம்பர் 28 ஆம் தேதி பூமியின் வாகன நிறுத்த சுற்றுப்பாதையில் செலுத்தப்பட்டது , மேலும் இந்த சுற்றுப்பாதையில் இருந்து *சந்திரனை* நோக்கி அனுப்பப்பட்டது. லூனா 19 செப்டம்பர் 29 மற்றும் அக்டோபர் 1 ஆகிய தேதிகளில் இரண்டு நடுத்தர திருத்தங்களுக்குப் பிறகு 1971 அக்டோபர் 2 அன்று *சந்திரனைச்* சுற்றி ஒரு சுற்றுப்பாதையில் நுழைந்தது. ஆரம்ப சுற்றுப்பாதை அளவுருக்கள் 140 x 140 கிலோமீட்டர்கள் 40.58 ′ சாய்வில் இருந்தன.  

அதன்பிறகு , விண்கலம் அதன் முக்கிய இமேஜிங் பணியைத் தொடங்கியது - சந்திரனின் மலைப்பாங்கான பகுதியின் பரந்த படங்களை 30 மற்றும் 60 தெற்கு அட்சரேகைக்கும் 20 மற்றும் 80 கிழக்கு தீர்க்கரேகைக்கும் இடையில் வழங்கியது. சந்திர ஈர்ப்பு விசையின் வடிவம் மற்றும் வலிமை மற்றும் சின்னங்களின் இருப்பிடங்கள் குறித்த விரிவான ஆய்வுகள் பிற அறிவியல் சோதனைகளில் அடங்கும். 1972 மே மற்றும் ஜூன் மாதங்களில் நடந்த மறைபொருள் ஆய்வுகள் , 10 கிலோமீட்டர் உயரத்தில் உள்ள மின்னூட்டப்பட்ட துகள்களின் செறிவை விஞ்ஞானிகள் தீர்மானிக்க அனுமதித்தன. சூரியக் காற்று பற்றிய கூடுதல் ஆய்வுகள் செவ்வாய் 2 மற்றும் 3 சுற்றுப்பாதைகள் மற்றும் வெனெராஸ் 7 மற்றும் 8 ஆகியவற்றால் நிகழ்த்தப்பட்டவற்றுடன் ஒருங்கிணைக்கப்பட்டன. லூனா 19 உடனான தொடர்புகள் ஒரு வருட செயல்பாடு மற்றும் சந்திரனைச் சுற்றி 4,000 க்கும் மேற்பட்ட சுற்றுப்பாதைகளுக்குப் பிறகு 1 நவம்பர் 1972 அன்று இழக்கப்பட்டன.
# தெபாகி போஸ்


**தெபாகி போஸ்** (*Debaki Bose;1898-1971*), **தெபாக்கி குமார் போஸ்** என்றும் அழைக்கப்படும் இவர் இந்திய இயக்குநரும், எழுத்தாளரும், நடிகரும் ஆவார். இவர் பாலிவுட் மற்றும் வங்காளத் திரைப்படங்களில் தனது பங்களிப்பிற்காக அங்கீகரிக்கப்பட்டார். 1898 ஆம் ஆண்டு நவம்பர் 25 ஆம் தேதி பிரித்தானிய இந்தியாவின் வங்காள மாகாணத்திலிருந்த வர்தமானிலுள்ள அகல்போஷ் என்ற இடத்தில் (இப்போது கிழக்கு வர்த்தமான்) பிறந்தார். இவர் இந்தியத் திரைப்படங்களில் ஒலி மற்றும் இசையின் புதுமையான பயன்பாட்டிற்காக அறியப்படுகிறார். முதலில் தீரன் கங்குலியின் பிரித்தானிய டொமினியன் பிலிம்ஸ் பதாகையின் கீழ் பணிபுரிந்தார். பின்னர் பிரமாதேஷ் பருவாவின் *பருவா பிக்சர்ஸ்* உடன் பணியாற்றினார். இறுதியாக 1932 இல் நியூ தியேட்டர்ஸ் நிறுவனத்தில் சேர்ந்தார். பின்னர், 1945 இல் தனது சொந்த தயாரிப்பு நிறுவனமான தெபாகி புரொடக்சன்ஸைத் தொடங்கினார்.  

## ஆரம்ப கால வாழ்க்கை
தெபாகி போஸ் வர்த்தமானில் ஒரு வழக்கறிஞரின் மகனாகப் பிறந்தார். வித்யாசாகர் கல்லூரியில் பட்டம் பெற்றார. ஒத்துழையாமை இயக்கத்திற்கான மகாத்மா காந்தியின் அழைப்பால் ஈர்க்கப்பட்ட இவர், பல்கலைக்கழத்திலிருந்து வெளியேறி, சொந்தமாக வாழத் தொடங்கினார்.  

## இறப்பு
17 நவம்பர் 1971 அன்று இந்தியாவின் மேற்கு வங்காளத்திலுள்ள கொல்கத்தாவில் இறந்தார்.